ΠΕΡΙΕΧΟΜΕΝΑ
ΑΠΟΦΑΣΕΙΣ
Τροποποίηση της υπ’ αρ. 110199/7.8.2023 απόφασης του Γραμματέα της Αποκεντρωμένης Διοί-
κησης Μακεδονίας - Θράκης, σύμφωνα με την υπ’
αρ. 42/2024 απόφαση του Δημοτικού Συμβουλίου Αλεξανδρούπολης, ως προς τον χρόνο εκτέλε-
σης των εργασιών.
Διατήρηση των Ν.Π.Δ.Δ. του Δήμου Λαρισαίων
με την επωνυμία α) «Σχολική Επιτροπή Μονάδων
Πρωτοβάθμιας Εκπαίδευσης Δήμου Λαρισαίων»
και β) «Σχολική Επιτροπή Μονάδων Δευτεροβάθμιας Εκπαίδευσης Δήμου Λαρισαίων».
ΑΠΟΦΑΣΕΙΣ
Αριθμ. 37339
(1)
Τροποποίηση της υπ’ αρ. 110199/7.8.2023 απόφασης του Γραμματέα της Αποκεντρωμένης Δι-
οίκησης Μακεδονίας - Θράκης, σύμφωνα με την
υπ’ αρ. 42/2024 απόφαση του Δημοτικού Συμβουλίου Αλεξανδρούπολης, ως προς τον χρόνο
εκτέλεσης των εργασιών.
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ
Έχοντας υπόψη:
1. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α΄ 107).
2. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87).
3. Το π.δ. 142/2010 «Οργανισμός Αποκεντρωμένης
Διοίκησης Μακεδονίας - Θράκης» (Α΄ 235).
4. Την υπ’ αρ. 86781/19.12.2022 απόφαση του Υπουργού Εσωτερικών «Διορισμός του Ιωάννη Σάββα του
Κωνσταντίνου, στη θέση του μετακλητού Γραμματέα
Αποκεντρωμένης Διοίκησης Μακεδονίας  - Θράκης»
(Υ.Ο.Δ.Δ. 1183).
5. Την υπ’ αρ. 94360/1.7.2023 απόφαση του Γραμματέα
Αποκεντρωμένης Διοίκησης Μακεδονίας - Θράκης «Ανάθεση άσκησης αρμοδιοτήτων σε οργανικές μονάδες της
Αποκεντρωμένης Διοίκησης Μακεδονίας - Θράκης και
παροχή εξουσιοδότησης υπογραφής πράξεων και εγγράφων «Με εντολή Γραμματέα» στους Προϊσταμένους
των οργανικών μονάδων της Αποκεντρωμένης Διοίκησης Μακεδονίας - Θράκης» (Β΄ 4330, ΑΔΑ: 9ΒΗ4ΟΡ1Υ-
32Ε).
6. Το υπ’ αρ. 265490/29.12.2022 έγγραφο της Αποκεντρωμένης Διοίκησης Μακεδονίας - Θράκης σχετικά με
τον ορισμό ασκούντος τα καθήκοντα Συντονιστή της
Αποκεντρωμένης Διοίκησης Μακεδονίας - Θράκης.
7. Την υπ’ αρ. 55771/10.11.2020 απόφαση του Συντονιστή Αποκεντρωμένης Διοίκησης Μακεδονίας - Θράκης
με θέμα: «Ορισμός αναπληρώτριας Προϊσταμένης της
Γενικής Διεύθυνσης Χωροταξικής & Περιβαλλοντικής
Πολιτικής της Α.Δ. - Μ.Θ.» (ΑΔΑ: ΨΓΟΤΟΠ1Υ-ΩΒΑ).
8. Το άρθρο 52 του Κώδικα Οδικής Κυκλοφορίας (ΚΟΚ)
(ν. 2696/1999, Α΄ 57), όπως τροποποιήθηκε με το άρθρο
46 του ν. 3542/2007 (Α΄ 50) και αντικαταστάθηκε με το
άρθρο 48 του ν. 4313/2014 (Α΄ 261).
9. Το υπ’ αρ. 15109/13.5.2013 έγγραφο της Διεύθυνσης Οργάνωσης και Λειτουργίας ΟΤΑ του Υπουργείου
Εσωτερικών με θέμα «Εγκρίσεις αποφάσεων συλλογικών
οργάνων των ΟΤΑ που αφορούν μέτρα ρύθμισης οδικής
κυκλοφορίας από τους Γενικούς Γραμματείς Αποκεντρωμένων Διοικήσεων».
10. Την υπό στοιχεία ΔΟΥ/οικ/220/15.1.2015 εγκύκλιο
της Γενικής Γραμματείας Υποδομών του Υπουργείου
Υποδομών, Μεταφορών και Δικτύων.
11. Toν ν. 4784/2021 «Ελλάδα σε κίνηση: Βιώσιμη Αστική Κινητικότητα - Μικροκινητικότητα - Ρυθμίσεις για τον
εκσυγχρονισμό, την απλούστευση και την ψηφιοποίηση
διαδικασιών του Υπουργείου Υποδομών και Μεταφορών
και άλλες διατάξεις» (Α΄ 40).
12. Την υπ’ αρ. 6952/14.2.2011 κοινή απόφαση των
Υπουργών Περιβάλλοντος, Ενέργειας και Κλιματικής Αλλαγής, Υποδομών, Μεταφορών και Δικτύων «Υποχρε-
ώσεις και μέτρα για την ασφαλή διέλευση των πεζών
κατά την εκτέλεση εργασιών σε κοινόχρηστους χώρους
πόλεων και οικισμών που προορίζονται για την κυκλοφορία των πεζών» (Β΄ 420).
13. Τις Οδηγίες Σήμανσης Εκτελούμενων Έργων
(ΟΜΟΕ - ΣΕΕΟ) (Β΄ 905/2011).
14. Την υπ’ αρ. 54218/11.7.2013 απόφαση του Γενικού
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
26 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1831
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1831/26.03.2024
Γραμματέα Αποκεντρωμένης Διοίκησης Μακεδονίας Θράκης «Άσκηση αρμοδιότητας έγκρισης αποφάσεων
Ο.Τ.Α. α΄ και β΄ βαθμού περί κυκλοφοριακών ρυθμίσεων»
(ΑΔΑ ΒΛ4ΙΡ1Υ-ΠΔΙ).
15. Την παρ. 3 του άρθρου 40 του ν. 4735/2020 «Τροποποίηση του Κώδικα Ελληνικής Ιθαγένειας, νέο πλαίσιο
επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής Γραμματείας Ιθαγένει-
ας και της Γενικής Γραμματείας Ανθρώπινου Δυναμικού
Δημόσιου Τομέα του Υπουργείου Εσωτερικών, ρυθμίσεις
για την αναπτυξιακή προοπτική και την εύρυθμη λειτουργία των Οργανισμών Τοπικής Αυτοδιοίκησης και
άλλες διατάξεις» (Α΄ 197).
16. Την υπό στοιχεία οικ. ΥΠΕΝ/ΔΜΕΑΑΠ/124964/
1561/2022 υπουργική απόφαση «Αντικατάσταση της
υπ’ αρ. 52907/2009 υπουργικής απόφασης ’’Ειδικές
ρυθμίσεις για την εξυπηρέτηση ατόμων με αναπηρία
σε κοινόχρηστους χώρους των οικισμών που προορίζονται για την κυκλοφορία πεζών’’ (Β΄ 2621)» (Β΄ 6213) και
ειδικότερα την παρ. 3α του άρθρου 25 αυτής.
17. Το υπό στοιχεία Δ30/Δ9/90189/10820/23.12.2019
έγγραφο του Υπουργείου Μεταφορών και Υποδομών με
θέμα: «Σχετικά με τον καθορισμό θέσεων ταξί» σύμφωνα
με το οποίο « Τόσο στο άρθρο 34 του Κ.Ο.Κ. όσο και στις
διατάξεις του Ν. 4530/2018 [...] δεν γίνεται αναφορά σε
διαδικασίες έγκρισης κατά τα οριζόμενα στο άρθρο 52
του Κ.Ο.Κ.».
18. Τη μελέτη κυκλοφοριακών ρυθμίσεων και εργοταξιακής σήμανσης - κυκλοφοριακών ρυθμίσεων του
έργου «Συντήρηση καταστρωμάτων και υποδομών Δημοτικών οδών Δήμου Αλεξανδρούπολης 2020-2021»
(Τεχνική Περιγραφή, χρονοδιάγραμμα εργασιών, τα
σχέδια με θεώρηση την 24.5.2023: Σχ1 - Κυκλοφοριακές
ρυθμίσεις αστικού ιστού (μερικός αποκλεισμός οδού),
Σχ2 - Κυκλοφοριακές ρυθμίσεις αστικού ιστού (ολικός
αποκλεισμός οδού), Σχ3 - Κυκλοφοριακές ρυθμίσεις
αστικού ιστού (αποκλεισμός διασταύρωσης), Σχ4 - Κυκλοφοριακές ρυθμίσεις οικισμός (μερικός αποκλεισμός
οδού), Σχ5 - Κυκλοφοριακές ρυθμίσεις οικισμός (Τοπικές αποκαταστάσεις μικρής κλίμακας), Σιδηροδρομι-
κή διάβαση οδού Λεωφόρου Δημοκρατίας - Φάση 1,
Σιδηροδρομική διάβαση οδού Λεωφόρου Δημοκρατίας - Φάση 2 και τα σχέδια με θεώρηση την 3.7.2023:
Σιδηροδρομική διάβαση Άβαντος, Σιδηροδρομική διάβαση Εθν. Αντίστασης, Σιδηροδρομική διάβαση Ρόδου,
όπως ελέγχθηκαν, εγκρίθηκαν και θεωρήθηκαν από τη
Διεύθυνση Τεχνικών Υπηρεσιών (ΔΤΥ) του Δήμου Αλεξανδρούπολης.
19. Την υπ’ αρ. 110199/7.8.2023 απόφαση του Γραμματέα της Αποκεντρωμένης Διοίκησης Μακεδονίας - Θρά-
κης «Έγκριση προσωρινών κυκλοφοριακών ρυθμίσεων
σύμφωνα με τις υπ’ αρ. 213/2023 και 276/2023 αποφάσεις του Δημοτικού Συμβουλίου Αλεξανδρούπολης, στον
αστικό ιστό του Δήμου Αλεξανδρούπολης, σε οικισμούς
του Δήμου Αλεξανδρούπολης και στις τέσσερις (4) κυριότερες σιδηροδρομικές διαβάσεις του αστικού ιστού
του δήμου Αλεξανδρούπολης στις οδούς: Εθνικής Αντίστασης, Ρόδου, Άβαντος και Λεωφόρου Δημοκρατίας,
στα πλαίσια του έργου: «Συντήρηση καταστρωμάτων και
υποδομών Δημοτικών οδών Δήμου Αλεξανδρούπολης
2020-2021»» (ΑΔΑ: 6ΛΥΓΟΡ1Υ1ΕΠ, Β΄ 5087).
20. Το υπ’ αρ. 6725/28.2.2024 έγγραφο του Δήμου
Αλεξανδρούπολης.
21. Το υπ’ αρ. 30657/29.2.2024 έγγραφο της Διεύθυνσης Διοίκησης Αποκεντρωμένης Διοίκησης Μακεδονί-
ας - Θράκης, με το οποίο μας ενημερώνει για το νομότυπο στη διαδικασία έκδοσης της υπ’ αρ. 42/21.2.2024
(ΑΔΑ: ΨΛΩ7ΩΨΟ-ΤΡ6) απόφασης του Δημοτικού Συμβουλίου Αλεξανδρούπολης.
22. Το γεγονός ότι η ευθύνη για την επιλογή, το μέγεθος και τον χρόνο κατάληψης του οδοστρώματος ανήκει
αποκλειστικά στη ΔΤΥ του Δήμου Αλεξανδρούπολης, η
οποία είναι ο αρμόδιος φορέας υλοποίησης του έργου.
23. Το γεγονός ότι από την παρούσα απόφαση δεν
προκαλείται δαπάνη σε βάρος του κρατικού προϋπολογισμού.
Και επειδή:
Οι προτεινόμενες κυκλοφοριακές ρυθμίσεις είναι
απαραίτητες προκειμένου με την υλοποίησή τους, να
συμβάλλουν στην εξυπηρέτηση των πολιτών και στη
βελτίωση των κυκλοφοριακών συνθηκών της περιοχής,
αποφασίζουμε:
Την τροποποίηση της υπ’ αρ. 110199/7.8.2023 απόφασης του Γραμματέα της Αποκεντρωμένης Διοίκησης
Μακεδονίας - Θράκης, σύμφωνα με την υπ’ αρ. 42/2024
απόφαση του Δημοτικού Συμβουλίου Αλεξανδρούπολης, στον αστικό ιστό του Δήμου Αλεξανδρούπολης,
σε οικισμούς του Δήμου Αλεξανδρούπολης και στις
τέσσερις (4) κυριότερες σιδηροδρομικές διαβάσεις του
αστικού ιστού του Δήμου Αλεξανδρούπολης στις οδούς:
Εθνικής Αντίστασης, Ρόδου, Άβαντος και Λεωφόρου
Δημοκρατίας, στα πλαίσια του έργου: «Συντήρηση καταστρωμάτων και υποδομών Δημοτικών οδών Δήμου
Αλεξανδρούπολης 2020-2021» στις οδούς Ομονοίας και
Ίωνος Δραγούμη, με παράταση του χρόνου εκτέλεσης
των εργασιών μέχρι την 5η Φεβρουαρίου 2025.
Οι παραπάνω κυκλοφοριακές ρυθμίσεις συνοδεύονται
από προσωρινή απαγόρευση στάθμευσης στις θέσεις
που παρεμποδίζουν την εφαρμογή τους. Η κυκλοφορία
των οχημάτων θα γίνεται από το εναπομείναν ελεύθερο
οδόστρωμα, σύμφωνα με τους όρους και τις προϋποθέσεις της σχετικής νομοθεσίας (8ο σχετικό).
Αναλυτική περιγραφή των κυκλοφοριακών ρυθμίσεων
της παρούσας υπάρχει στην Τεχνική Έκθεση που συνοδεύει την απόφαση του θέματος (18ο σχετικό), εφόσον
δεν αντίκεινται στους όρους και τις προϋποθέσεις της
παρούσας.
Οι εργασίες θα διαρκέσουν έως και την 5.2.2025. Στα
πλαίσια της συντήρησης των καταστρωμάτων και υποδομών των Δημοτικών οδών του Δήμου Αλεξανδρούπο-
λης θα γίνουν οι εξής κυκλοφοριακές ρυθμίσεις:
Α) Στον αστικό ιστό του δήμου Αλεξανδρούπολης ανάλογα με τη θέση του σημείου παρέμβασης θα εφαρμο-
στεί: i) Μερικός αποκλεισμός οδού (ΣΧ1), όπου αποκλείεται τμήμα του πλάτους της οδού υπό κατασκευή, ενώ στο
υπολειπόμενο ρυθμίζεται η κίνηση των οχημάτων ανά
περίπτωση: (α) αποκλεισμός μίας λωρίδας με εναλλάξ
την κυκλοφορία στο εναπομείναν πλάτος, (β) αποκλειΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1831/26.03.2024
σμός μίας λωρίδας με κυκλοφορία διπλής κατεύθυνσης
στο εναπομείναν πλάτος και (γ) αποκλεισμός του μεγαλύτερου πλάτους της οδού με μη επαρκές εναπομεί-
ναν πλάτος (2,75m) και διοχέτευση της κυκλοφορίας σε
παρακαμπτήριες οδούς, ii) Ολικός αποκλεισμός οδού
(ΣΧ2), όπου αποκλείεται η υπό κατασκευή οδός και η
κυκλοφορία διοχετεύεται σε παρακαμπτήριες οδούς,
iii) Αποκλεισμός της υπό κατασκευή διασταύρωσης και
δοχέτευση της κυκλοφορίας σε παρακαμπτήριες οδούς
(ΣΧ3).
Β) Στο οδικό δίκτυο των οικισμών του δήμου Αλεξανδρούπολης οι αποκαταστάσεις είναι μικρότερης κλίμα-
κας και οι επεμβάσεις διακρίνονται σε δύο περιπτώσεις
αποκλεισμού, ανάλογα με τη θέση: α) Μερικό αποκλεισμό οδού (Σχ 4), όπου αποκλείεται η μία λωρίδα της
οδού και γίνεται διπλής κατεύθυνσης το εναπομείναν
πλάτος (>2,75m), β) Τοπικές αποκαταστάσεις μικρής
επιφάνειας (ΣΧ5).
Γ) Σιδηροδρομικές διαβάσεις του Δήμου Αλεξ/πολης.
Θα γίνει επέμβαση στις τέσσερις (4) κυριότερες σιδηροδρομικές διαβάσεις του αστικού ιστού του Δήμου
Αλεξανδρούπολης, στις οδούς Εθνικής Αντίστασης και
Τραϊανουπόλεως, Ρόδου, Άβαντος και Λεωφόρου Δημοκρατίας, οι οποίες θα αποκλείονται διαδοχικά, ανάλογα
με τις οδηγίες του Οργανισμού Σιδηροδρόμων Ελλάδος
(ΟΣΕ) και τη χρονική περίοδο της επέμβασης ως εξής:
i) Εθνικής Αντίστασης, Ρόδου και Άβαντος: Ολικός αποκλεισμός. Η κυκλοφορία των οχημάτων θα διοχετεύεται
προς τις υπόλοιπες τρεις (3) «ανοικτές» διαβάσεις και
ii) Λεωφόρος Δημοκρατίας: Μερικός αποκλεισμός σε
δύο φάσεις. Αποκλεισμός μίας λωρίδας με διπλή κατεύθυνση στο εναπομείναν πλάτος και αναγκαστική παρά-
καμψη σε παραπλήσιες οδούς. Η έναρξή τους ορίζεται
με την τοποθέτηση της σχετικής εργοταξιακής σήμανσης
σύμφωνα με την κείμενη νομοθεσία (τοποθέτηση των
οικείων πινακίδων, σηματοδοτών ή των διαγραμμίσεων στο οδόστρωμα) αρχομένης από την ημερομηνία
έκδοσης της απόφασης της Αστυνομικής Διεύθυνσης
Αλεξανδρούπολης, ενώ ο ανάδοχος έχει την υποχρέωση
να ενημερώσει εγγράφως όλους τους εμπλεκόμενους
φορείς (αρμόδιο Τμήμα Τροχαίας, Δήμο Αλεξανδρούπολης, αρμόδιο ΚΤΕΛ κ.λπ.) για την έναρξή τους. Μετά
το πέρας των εργασιών και της ισχύος της παρούσας, η
σήμανση θα αποσυρθεί, οπότε ο οδοί θα αποδοθούν
πλήρως στην κυκλοφορία.
Αρμόδιος φορέας για τη σήμανση των κυκλοφοριακών
ρυθμίσεων της παρούσας, είναι ο κατά περίπτωση αρμόδιος φορέας συντήρησης της υπόψη οδού, σύμφωνα
με τις διατάξεις του άρθρου 10 του ν. 2696/1999 όπως
τροποποιήθηκε και ισχύει.
Η εν λόγω έγκριση χορηγείται κατά τα λοιπά με τους
όρους και τις προϋποθέσεις της υπ’ αρ. 110199/7.8.2023
(ΑΔΑ: 6ΛΥΓΟΡ1Υ1ΕΠ, Β΄ 5087) απόφασης του Γραμματέα
της Αποκεντρωμένης Διοίκησης Μακεδονίας - Θράκης
(17ο σχετικό).
Η απόφαση αυτή θα αναρτηθεί στο διαδίκτυο σύμφωνα με τις διατάξεις της παρ. 3 του άρθρου 76 του
ν. 4727/2020 (Α΄ 184).
Η παρούσα απόφαση τίθεται σε ισχύ από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της
Κυβερνήσεως.
Κομοτηνή, 13 Μαρτίου 2024
Ο Γραμματέας Αποκεντρωμένης Διοίκησης
ΙΩΑΝΝΗΣ ΣΑΒΒΑΣ
Ι
Αριθμ. 19579
(2)
Διατήρηση των Ν.Π.Δ.Δ. του Δήμου Λαρισαίων
με την επωνυμία α) «Σχολική Επιτροπή Μονάδων
Πρωτοβάθμιας Εκπαίδευσης Δήμου Λαρισαίων»
και β) «Σχολική Επιτροπή Μονάδων Δευτεροβάθμιας Εκπαίδευσης Δήμου Λαρισαίων».
Ο ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Τις διατάξεις:
α) Του άρθρου 243 του Κώδικα Δήμων και Κοινοτήτων
(ν. 3463/2006, Α΄ 114),
β) του ν. 3469/2006 «Εθνικό Τυπογραφείο, Εφημερίς
της Κυβερνήσεως και λοιπές διατάξεις» (Α΄ 131),
γ) του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α΄ 87),
δ) των άρθρων 63 - 66 του ν. 4954/2022 «Συμπληρωματικά μέτρα για την εφαρμογή του Κανονισμού (ΕΕ)
2019/788 του Ευρωπαϊκού Κοινοβουλίου και του Συμβουλίου σχετικά με την Ευρωπαϊκή Πρωτοβουλία Πο-
λιτών και του Εκτελεστικού Κανονισμού (ΕΕ) 2019/1799
της Επιτροπής για τη θέσπιση τεχνικών προδιαγραφών
για τα επιμέρους επιγραμμικά συστήματα συγκέντρωσης - Διατάξεις σχετικές με την εκλογική διαδικασία και
τον έλεγχο εσόδων και δαπανών κομμάτων, συνασπισμών και υποψηφίων βουλευτών και αιρετών - Λοιπές
επείγουσες διατάξεις» (Α΄ 136),
ε) της παρ. 5 του άρθρου 28 του ν. 5056/2023 «Αναμόρφωση του συστήματος διακυβέρνησης Οργανισμών
Τοπικής Αυτοδιοίκησης α΄ και β΄ βαθμού, κατάργηση
νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική
και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και
αναβάθμιση λειτουργούντων χερσαίων συνοριακών
σταθμών και λοιπές διατάξεις του Υπουργείου Εσωτερικών - Κατάργηση νομικών προσώπων δημοσίου δικαίου
των Οργανισμών Τοπικής Αυτοδιοίκησης α΄ βαθμού και
μεταφορά ως συνόλου αρμοδιοτήτων, οργανικών μονάδων και θέσεων προσωπικού στους Ο.Τ.Α. α΄ βαθμού»
(Α΄ 163),
στ) της περ. ββ) της παρ.  4 του άρθρου 8 του
π.δ. 138/2010 «Οργανισμός της Αποκεντρωμένης Διοίκησης Θεσσαλίας - Στερεάς Ελλάδας» (A΄ 231).
2. Την υπ’ αρ. 86776/19.12.2022 απόφαση του Υπουργού Εσωτερικών «Διορισμός του Κωνσταντίνου Τζανα-
κούλη του Γεωργίου στη θέση μετακλητού Γραμματέα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1831/26.03.2024
Αποκεντρωμένης Διοίκησης Θεσσαλίας - Στερεάς Ελλάδας» (Υ.Ο.Δ.Δ. 1183).
3.α) Την υπ’ αρ. 1160/86921/11.10.2023 (ΑΔΑ: 9ΗΓΝ
46ΜΤΛ6-ΛΒ9) εγκύκλιο του Υπουργείου Εσωτερικών.
β) Την υπ’ αρ. 1237/94548/6.11.2023 (ΑΔΑ: 9Ξ9Ζ46
ΜΤΛ6-ΑΞΔ) εγκύκλιο του Υπουργείου Εσωτερικών.
γ) Την υπ’ αρ. 1271/102775/28.11.2023 (ΑΔΑ: 60ΗΩ
46ΜΤΛ6-ΩΘΤ) εγκύκλιο του Υπουργείου Εσωτερικών.
δ) Την υπ’ αρ. 1303/107414/13.12.2023 (ΑΔΑ: 6ΖΠ
146ΜΤΛ6-4ΚΡ) εγκύκλιο του Υπουργείου Εσωτερικών.
ε) Την υπ’ αρ. 1317/109105/19.12.2023 (ΑΔΑ: ΨΡΓΧ
46ΜΤΛ6-4Μ1) εγκύκλιο του Υπουργείου Εσωτερικών.
στ) Την υπ’ αρ. 43/4835/16.01.2024 (ΑΔΑ: ΨΙΦ646ΜΤΛ615Κ) εγκύκλιο του Υπουργείου Εσωτερικών.
ζ) Την υπ’ αρ. 248/21745/05.03.2024 (ΑΔΑ:
ΨΣ0146ΜΤΛ6-8ΗΕ) εγκύκλιο του Υπουργείου Εσωτερικών.
4. Το υπ’ αρ. 8941/20.2.2024 έγγραφο του Δήμου Λαρισαίων, με συνημμένη την υπ’ αρ. 60/2024 απόφαση του
Δημοτικού Συμβουλίου Δήμου Λαρισαίων.
5. Το υπ’ αρ. 4074/23.2.2024 έγγραφο της Διεύθυνσης Πρωτοβάθμιας Εκπαίδευσης Λάρισας, σύμφωνα
με το οποίο στον Δήμο Λαρισαίων κατά το διδακτικό
έτος 2023-2024 λειτουργούν εκατόν έξι (106) σχολικές
μονάδες [Δημοτικά Σχολεία (48) και Νηπιαγωγεία (58)].
6. Το υπ’ αρ. 3303/23.2.2024 έγγραφο της Διεύθυνσης
Δευτεροβάθμιας Εκπαίδευσης Λάρισας, σύμφωνα με το
οποίο στον Δήμο Λαρισαίων υπάρχουν σαράντα επτά
(47) σχολικές μονάδες Δευτεροβάθμιας Εκπαίδευσης.
7. Το υπ’ αρ. 8196/8.3.2024 έγγραφό μας σχετικά με
την κατάργηση των Ν.Π.Δ.Δ. «Σχολικές Επιτροπές» των
Δήμων σύμφωνα με τις διατάξεις των άρθρων 27 και 28
του ν. 5056/2023 (Α΄ 163).
8. Το υπ’ αρ. 12622/11.3.2024 έγγραφο της Διεύθυνσης
Παιδείας του Τμήματος Υποστήριξης του Δήμου Λαρισαίων σχετικά με την κατάργηση των Ν.Π.Δ.Δ «Σχολικές
Επιτροπές» των Δήμων, διαπιστώνουμε:
Τη διατήρηση, κατ’ εφαρμογή των διατάξεων της
παρ. 5 του άρθρου 28 του ν. 5056/2023 (Α΄ 163), των
Ν.Π.Δ.Δ. του Δήμου Λαρισαίων με την επωνυμία
α) «Σχολική Επιτροπή Μονάδων Πρωτοβάθμιας Εκπαίδευσης Δήμου Λαρισαίων», η οποία συστάθηκε με την
υπ’ αρ. 198/9.3.2011 (Β΄ 986) απόφαση του Δημοτικού
Συμβουλίου του Δήμου Λαρισαίων, και
β) «Σχολική Επιτροπή Μονάδων Δευτεροβάθμιας Εκπαίδευσης Δήμου Λαρισαίων», η οποία συστάθηκε με
την υπ’ αρ. 199/9.3.2011 (Β΄ 986) απόφαση του Δημοτικού Συμβουλίου του Δήμου Λαρισαίων.
Η διαπιστωτική πράξη αυτή να δημοσιευθεί στην Εφημερίδα της Κυβερνήσεως.
Λάρισα,14 Μαρτίου 2024
Ο Γραμματέας Αποκεντρωμένης Διοίκησης
ΚΩΝΣΤΑΝΤΙΝΟΣ ΤΖΑΝΑΚΟΥΛΗΣ

[Source: 20240201831.pdf | Tokens: 15522]